Barcelona Activa obre un debat amb empresàries i alts càrregs femenins en relació a les raons que provoquen el poc interès femení en l'àmbit digital\nJúlia Catarineu Pla Barcelona. 03 de març de 2021 14:00\nEl lideratge femení dins el sector TIC comença per atraure les joves estudiants| iStock\nEl món de la innovació i les startups sembla un ecosistema dirigit i liderat per homes. De fet, costa trobar una empresa amb un lideratge exclusivament femení. La bretxa de gènere és una realitat en molts àmbits i sectors, però el de les TIC i les ciències s'emporten la pitjor part: en el primer cas, només un 17% dels professionals són dones.\nDins la sessió Les dones al sector de l’Economia Digital i Tecnologia a Barcelona en l’era covid-19 organitzada per Barcelona Activa, la tercera tinenta d'alcaldia de l'Ajuntament de Barcelona, Laia Bonet, ha remarcat la necessitat "d'atraure l'interès de les noies a estudiar carreres relacionades amb la tecnologia i la ciència".\nLa responsable de l'Àrea d’Agenda 2030, Transició Digital, Esports i Coordinació Territorial i Metropolitana ha recordat que una de les principals raons per les quals les dones no tenen tanta representació dins el món digital és perquè perden l'interès des de molt joves: "Alguns estudis que hem fet demostren que les nenes perden l'interès per estudiar carreres digitals i científiques abans dels 15 anys".\n"No és que a les nenes no els agradin les matemàtiques, és que perpetuem els rols de gènere", recorda Eli Abad, sòcia fundadora de Between Tech. En aquest sentit, explica que els biaixos de gènere segueixen persistint en la societat i les nenes, per molt que no siguin inferiors, s'hi senten.\nAbad: "No és que a les nenes no els agradin les matemàtiques, és que perpetuem els rols de gènere"\n"En un futur que serà molt més tecnològic, fa por pensar on hi haurà cabuda per a les dones si no hi ha dones en el sector TIC", explica Susana Prado, moderadora del debat i membre de l’Associació 50a50. I és que des de la pandèmia, la tecnologia està comportant un canvi liderat pel sector tecnològic, un sector amb falta de direcció femenina.\n"Hem de treballar en un canvi de lideratge", descriu Montse Guardia, directora general del Consorci Alastria. El prejudici que l'agressivitat i el físic d'un líder ajuda a la presa de decisions d'una companyia fa que moltes dones perdin l'oportunitat de liderar algun projecte: "Hem de trencar amb el prejudici i recordar que el bon lideratge no depén d'un físic sinó de la persona", afegeix Abad.\nTambé Berta Pérez, la directora de l'oficina de projectes europeus de la Cambra de Comerç de Barcelona, ha presentat en aquesta jornada un estudi sobre les diferències que hi ha entre les oportunitats de feina que tenen les dones i els homes en el món empresarial digital: "De les 1.500 startups a Catalunya, només un 22% dels equips directius fundadors incorporen dones".\nLes principals diferències entre emprenedors i emprenedores\nEn l'estudi presentat i dut a terme per Pérez s'han deixat clares les diferències entre homes i dones en el món de les startups. En aquest sentit, Pérez ha presentat dos perfils completament diferents de líderatge d'empreses: un d'una dona i un d'un home. "Les dones cobren menys, però en termes d'estudis tenen un nivell més alt que els homes, és a dir, els homes només tenen un grau universitari mentre que les dones tenen un MBA o màster de mitjana", afegeix la directora de projectes europeus de la Cambra.\nPérez: "Les dones cobren menys, però en termes d'estudis tenen un nivell més alt que els homes"\nA part, els objectius dels homes disten molt del de les dones. Segons aquest estudi, les dones associen el lideratge a paraules com compromís o col·laboració, mentre que als homes hi associen paraules com competitivitat i agressivitat.\nEl projecte Stem Barcelona\nEl projecte que ha presentat Laia Bonet durant la sessió busca atraure les nenes i noies al món de les TIC, perquè, tal com ha recordat la tercera tinenta d'alcaldia, "tot i ser un sector amb una bretxa salarial més baixa hi ha una mancança de dones".\nMés info: Una economia feminista després del 14-F?\nI precisament aquesta falta de lideratge femení ha portat a fomentar les vocacions científiques entre les nenes des del projecte Stem Barcelona. Un dels principals objectius de la proposta és promoure referents femenins dins la tecnologia i el món digital. "D'aquesta manera, aconseguirem captar l'interès d'aquestes noies a les quals potser els falten referents per llançar-se a estudiar la carrera", explica Bonet.\nDes que va començar el projecte, el curs escolar 2018/2019, més d'11.000 estudiants han passat pels tallers de promoció de lideratge de dones, de referents i de visibilització de dones dins del món tecnològic, on el 60% dels assistents van ser nenes, tant de primària com de secundària. Bonet, també ha volgut recordar que visibilitzar referents femenins dins les carreres Stem pot ser el motor de canvi: "La primera fase del nostre pla per apujar la xifra de noies en aquests àmbits és atraure-les i ensenyar que les dones i les TIC poden ser conceptes complementaris".


La nova plaça Àngels Ollé, un espai dignificat pel projecte de recuperació i millora del passeig de la Boca de la Mina. — batlleiroig\nEl projecte de recuperació i millora del passeig de la Boca de la Mina a Reus ha afavorit la generació d’un nou espai central en el passeig i arran de què hagi pres entitat pròpia, l’Ajuntament de Reus ha decidit reconèixer-lo i donar-li un nom propi.\nAquest s’ha donat a conèixer a la ciutadania aquest dissabte en l’acte d’inauguració de la nova plaça Àngels Ollé. D’aquesta manera, la ciutat ret homenatge a l’escriptora i pedagoga que va impulsar la creació de l’escola Mowgli.\nAquesta decisió és causada per la voluntat del projecte de reconèixer els diferents punts singulars del passeig, entre els quals es troba l’accés a l’escola en el punt central del passeig.\nEl lloc que abans era un descampat amb l’únic ús d’aparcament puntual, ara ès una nova plaça que dota de nous usos, dignifica i millora l’accés a l’escola Mowgli.\nAl voltant de la plaça se suma un nou punt d’atracció, el Parc de les Olors: un nou lloc de descans i oci que posa en relació el passeig amb el barranc del molí.\nEn un futur, la plaça servirà d’accés també a un altre nou espai (actualment en execució): el Jardí Agrari del Camp, un nou espai públic estructurat com una parcel·la agrícola amb voluntat productiva, educativa i d’oci.


Música a la Universitat de Barcelona amb el Quartet Atenea\nESMUC > Viu l'Esmuc > Actualitat > Notícies > Música a la Universitat de Barcelona amb el Quartet Atenea\nPublicat el 19/02/2019\nEl Quartet Atenea, grup format per quatre estudiants de l’Escola Superior de Música de Catalunya (ESMUC) i del Conservatori del Liceu, sota el mestratge del prestigiós Quartet Casals, són Andrea Santiago i Gil Siquella (violins), Bernat Santacana (viola), Alex Olmedo (violoncel). El grup de cambra actuarà el dijous 28 de febrer al Paranimf de la Universitat de Barcelona, dins del XXXII Cicle de Música a la Universitat de Barcelona. El concert tindrà lloc a les 20 hores i l'entrada és gratuïta.\nEl Quartet Atenea és una jove formació cambrística nascuda l’any 2018 de la mà d’estudiants de l’ESMUC i del Conservatori Liceu sota el mestratge del prestigiós Quartet Casals. El projecte neix de la voluntat de consolidar una formació estable que abraci el repertori clàssic escrit per a quartet de corda des del classicisme del segle XVIII fins als corrents musicals del segle XX.\nEl quartet ha estat seleccionat per a participar en el curs internacional organitzat per les Joventuts Musicals d’Alemanya a Weikersheim, on han rebut classes dels professors Heime Müller, Donald Weilerstein, Vivian Hornik Weilerstein i del Quartet Casals.\nHan actuat a diversos cicles de concerts com ara Amics de l’Art Romànic del Bages, el cicle Quinze Vint-i dos i el cicle de concerts de professors del Conservatori de Manresa impulsat per l’Ajuntament d’aquesta localitat.\nMúsica a la Universitat\nDe l’octubre del 2018 al juny del 2019, el Paranimf de la Universitat de Barcelona acollirà, com ja és tradició, els concerts del Cicle de Música a la Universitat. La programació, any rere any, il·lustra una part molt important de la història musical de la Universitat, encarnada en les persones, les agrupacions i les unitats que, al llarg del Cicle, han fet possible la continuïtat d’aquesta història.\nAquesta edició, la XXXII, mantindrà la presència destacada de les agrupacions de la UB (el Cor, l’Orquestra i l’Schola Cantorum) i consolidarà la participació d’intèrprets d’altres centres educatius, com l’Escola Superior de Música de Catalunya i altres centres d’ensenyament musical o agrupacions i entitats corals.\nQuartet de Debussy Op.10 (25 min.)\n1-. Animé et très décidé\n2-. Assez vif et bien rythmé\n3-. Andantino doucement expressif\n4-. Très modéré\nQuartet de Haydn Op.20 NO.5 (25 min.)\n2-. Menuet i Trio\nCicle Música a la Universitat. http://www.ub.edu/cultura/\nLloc: Paranimf de la Universitat de Barcelona. Gran Via de les Corts Catalanes, 585. Barcelona\nEntrada: Per accedir al concert s'han d'obtenir prèviament les entrades corresponents. Les entrades són gratuïtes fins a completar l'aforament del Paranimf. Tots els concerts comencen a les 20 h. L'accés al Paranimf s'inicia a les 19.30 h.\nLes entrades es poden obtenir per les vies següents:\nPer Internet, accedint a la web de reserva d'entrades la mateixa setmana del concert. Es pot obtenir un màxim de dues entrades per persona.\nPresencialment, a la Botiga UB situada a l'Edifici Històric de la Universitat de Barcelona, la mateixa setmana del concert (de 9:30 a 14:30 i de 16 a 18:30). Es pot obtenir un màxim de dues entrades per persona.\nData actualització: 19/02/2019


002/10369 Átic de compra a Ordino\nOrdino 499.000 € - Átic\nAl cor del poble d’Ordino, en un edifici al costat de les escoles i pròxim al seu famós nucli històric, tenim aquest completament renovat àtic de 120 m² de compra. Es situa en una zona residencial tranquil·la, amb molts serveis a proximitat i perfectament comunicada.\nLa part central de la propietat és un gran saló-menjador, dividit en 2 espais propis i diferenciats gràcies a la llar de foc de disseny que presideix i separa la part menjador de la part saló pròpiament dita. Aquesta té sortida cap a una lluminosa terrassa coberta amb vistes cap a les escoles i al bosc de Segudet. En la terrassa s’hi ha habilitat un pràctic armari-rebost. Al voltant d’aquest peça central hi ha una espaiosa cuina de disseny totalment equipada i amb múltiples àrees de treball així com molt d’espai d’emmagatzematge.\nLa zona de repòs està composta per una suite principal doble que té sortida sobre un petit balcó cobert, armaris encastats i un bonic bany complet amb dutxa d’hidromassatge. Hi trobem a més una habitació doble i una altra d’individual, les dues amb armaris encastats, més un segon bany complet amb banyera.\nTotes les estàncies de l’àtic són exteriors i gaudeixen de molta llum tot el dia. Els terres estan enrajolats amb gres i els acabats són de luxe amb pràctics complements com la il·luminació amb LEDs de darrera generació i les persianes elèctriques pilotades per comandament a distancia\nPer un màxim de comoditat, la propietat disposa d’una doble plaça d’aparcament en el garatge de l’edifici més dos grans trasters amb sostres alts i estanteries.\nAquest fantàstic àtic, situat en una de les zones d’Andorra més buscades per la seva alta qualitat de vida, és la llar perfecte per escapar-se del bullici de la ciutat i gaudir del marc incomparable que ofereixen les muntanyes andorranes amb total confort i sense estrès.


Reivindiquen la importància dels "paisatges salvats" - Diari de Girona\nReivindiquen la importància dels "paisatges salvats"\nÉs un procés participatiu impulsat per Limnos, Iaeden i ANG\nlaura fanals 11.02.2019 | 20:10\nCelebració per una victòria urbanística de Iaeden. Diari de Girona\nCelebració per una victòria urbanística de Iaeden.\nEn els darrers quaranta anys -des de les acaballes del franquisme-, la lluita ecologista ha permès aturar parcial o totalment més de mig centenar de projectes que podien tenir un impacte ambiental elevat a les comarques gironines. Per tal de reflexionar sobre aquesta qüestió -més d'actualitat que mai de la mà de SOS Costa Brava-, l'Associació de Naturalistes de Girona (ANG), l'Associació de Defensa del Patrimoni Natural del Pla de l'Estany (Limnos) i Iaeden-Salvem l'Empordà han impulsat el projecte Paisatges Salvats. Es tracta d'un procés participatiu que durarà fins al juliol, i que vol servir per posar en valor la tasca de defensa del territori de les entitats ecologistes de les comarques gironines, així com per donar visibilitat als beneficis dels paisatges preservats gràcies a la mobilització social.\nL'objectiu del procés participatiu serà el de debatre i definir conjuntament amb la ciutadania quin és el valor dels «Paisatges Salvats», tenint en compte el seu grau de protecció actual, els usos i activitats que s'hi realitzen i les principals amenaces que tenen. Durant el procés se celebraran sis trobades, dues a la comarca de l'Alt Empordà, dues al Gironès i dues al Pla de l'Estany, amb l'objectiu d'arribar a una gran diversitat de persones i recollir la pluralitat d'opinions. Com a resultat, s'elaboraran diferents fitxes descriptives dels «Paisatges Salvats», que recolliran informació quantitativa (municipi, superfície, any, etc.) i qualitativa (situació administrativa-legal, imatges representatives, valors ambientals i serveis ecosistèmics, etc.).\nTambé es farà un tour de descoberta d'un paisatge salvat a cada comarca. Aquesta activitat tindrà un caire lúdic i servirà per conèixer in situ els valors dels espais visitats, la història de la seva defensa i els serveis ecosistèmics que subministren.


Com a comentari final d’aquest apartat, podem dir que enfonsar Anglaterra ja ho havia intentat Napoleó abans que Tió ho digués i més endavant ho intentarà Hitler, tots dos sense èxit, per la qual cosa haurem de pensar que no és gens fàcil el fer-ho. I respecte al que diu a l’últim vers “el sol que nos alumbra robarían”; queda clar que ja ho intenten fer quan vénen a l’estiu, el que passa és que els hi cobrem a molt bon preu.\nHa estat discutida l’ortodòxia religiosa de Tió. Devia tenir fama de poc creient perquè així ho diuen alguns escriptors de l’època que fins i tot afirmaren que l’obra Cartas a un escéptico en materia de Religión, de Jaume Balmes, li anava destinada. Mestre ho rebat; fa protestes en favor de la religiositat de Tió i remarca l’amistat que existia entre tots dos personatges; proposa que, en tot cas, haurien pogut discutir sobre temes religiosos com es feia a les dites “controvèrsies de Seminari”; a més, afegeix, en vida de Tió només es van publicar 14 de les 25 cartes.\nQuins podien ser els motius de l’afirmació dels seus contemporanis?\nUna vegada instal·lat definitivament a Barcelona, Tió devia fer la vida d’un catòlic normal amb assistència a la missa dominical, ja que en un dels seus articles es queixa amargament del soroll i poc fervor que hi havia en algunes de les funcions religioses. També freqüentava la companyia de Jaume Balmes, qui el va confortar en el moment del seu traspàs. Gras conta un parell d’anècdotes d’esta amistat amb el pare del nostre poeta com a protagonista, que ens diuen també la poca confiança que l’home tenia en la religiositat del seu fill. En direm una de breu:\nEn una ocasió, passejant pare i fill per la Rambla, un capellà jove d’aspecte malaltís [era Balmes] saludà el poeta; el pare es va estranyar i li va preguntar: “Què és a tu a qui ha saludat aqueix capellà?\n—Sí senyor, som amics —li respongué.\n—Serà un cap de barana com tu —sentencià el pare—. Me jugaria un dit de la mà que deu ser algun desfrarat”.\nQueda clar que l’hauria perdut, el dit; sembla que el pare devia tenir tan mala sort al joc com el fill.\nEn els seus escrits podem trobar alguns indicis del perquè era tingut per poc creient; veiem alguns exemples:\nSegons Xavier Fàbregues, certs paràgrafs del drama El castellano de Mora van provocar un escàndol la nit de l’estrena i el nostre amic va haver de retirar l’obra i rectificar uns fragments que podien constituir una ofensa a la divinitat. Així i tot, encara resten passatges conflictius: si deixem a banda expressions soltes, com “Cuerpo de Dios” per considerar-se típiques de l’època de l’acció, hi ha un fragment on Pelayo, un dels protagonistes, personatge que se sent postergat per son pare, impreca el Cel per la seva deformitat física i moral:\nDe qué crimen, dios bárbaro, fui reo\nque aun antes de nacer me castigaste?\nCon un cuerpo deforme me criaste\ny me diste un espíritu aun más feo.\n En “Del sainet al drama romàntic”, dins Aproximació a la història del teatre català modern, Curial, pp. 36-37.


Una dona colpeja a un home de 78 anys per a sostreure-li de nou la cartera en el seu domicili\nVa acudir per a retornar-li la cartera i el telèfon mòbil que dies abans li havia sostret en el seu habitatge\ndissabte, 3 de juliol 2021 - 16:08h\nAgents de la Policia Nacional han detingut a València a una dona de 40 anys, d'origen paraguaià, com a presumpta autora d'un delicte de furt i un altre de robatori amb violència, els dos a la mateixa persona, un home de 78 anys, al qual va acompanyar al seu domicili.\nLes recerques es van iniciar en tenir coneixement els policies que un home de 78 anys denunciava ser víctima per part d'una dona que li hauria sostret del seu domicili una cartera, un telèfon mòbil i un moneder. Pel que sembla, esta dona li va abordar a la sortida del banc i li va acompanyar fins al seu domicili on es va apoderar de la cartera, el mòbil i el moneder.\nPosteriorment gairebé un mes més tard, la sospitosa es va posar en contacte de nou amb l'home manifestant que li retornaria les seues coses, per la qual cosa va acudir novament a la casa, intentant en este moment emportar-se la cartera que portava l'home, que en impedir-l'hi, li va colpejar diverses vegades deixant-lo tirat en el sòl.\nA conseqüència de les recerques realitzades els agents van iniciar les gestions van esbrinar la identitat de la sospitosa que va ser localitzada i detinguda com a presumpta autora dels delictes de furt i robatori amb violència.\nLa detinguda, amb nombrosos antecedents, ha passat a disposició judicial.\n"A deu milles del port de València troben el cadàver d'un home ofegat" "Maten d'una pallissa a un jove de 24 anys a la Corunya"\nRobatori domicili cartera guardiacvil


COM FUNCIONA? | Save a Forest\nCOM FUNCIONA?Albert Bosch2019-07-04T17:24:17+02:00\nL’entitat Selvans té un acord de custòdia sobre el bosc signat amb els propietaris del terreny, a través del qual aquests es comprometen a no explotar-lo durant un termini mínim de 25 anys (renovable), a canvi del pagament dels drets de tala. D’aquesta forma el propietari obté un mínim rendiment del bosc, manté el seu actiu intacte, i contribueix a preservar un entorn d’alt valor natural.\n“COMPENSA NATURA” es basa en el paràmetre “Ocupació del sol” com a primer indicador d’impacte d’una persona o organització sobre la biodiversitat, seguint el sistema europeu EMAS (Environment Eco-Management & Audit Sheme).\nCOMPENSA NATURA proposa una aportació adaptada a cada persona/organització, o una aportació que compensi els metres quadrats de superfície de natura ocupada per l’habitatge d’aquesta persona o les oficines/naus industrials d’aquesta organització. La superfície ocupada formava part de la natura, i al construir-hi mai més hi tornarà a créixer vida natural. La millor manera de compensar aquesta ocupació és protegir l’àrea equivalent en un bosc amb el màxim valor natural possible.\nCada aportació es gestiona dedicant un 88% directament a la preservació efectiva del bosc, i un 12% a l’estructura necessària per gestionar el projecte.\nCada bosc tindrà un cost diferent per preservació del m2. En aquest cas que ens afecta, el cost és de 1€/any per cada 100m2/any preservats (1 Cèntim/m2/any).


RECORDATORI: AJUTS CDTI I NOVES CONVOCATORIES 2015 | Cervera i Gonfaus\nRECORDATORI: AJUTS CDTI I NOVES CONVOCATORIES 2015\nAl 2015, el CDTI reveu comprometre més de 900 milions d’euros per projectes de R+D+i. Aquesta xifra suposa un increment del 6% respecte al pressupost del 2014. Al incrementar els fons disponibles del CDTI per les empreses dedicades a finançar els seus projecte innovadors es possibilita la millora competitiva de les mateixes, permetent un major creixement econòmic i la generació d’ocupació de major qualitat a l’economia espanyola.\nNous trams no reemborsables\nL’actuació del CDTI al 2015 no tan sols es caracteritzarà per l’increment de fons disponibles sinó per una revisió de la intensitat de les seves ajudes gràcies a la disponibilitat de fons FEDER procedents de la ronda 2014-2020, en el què el CDTI gestionarà aproximadament 800 milions d’euros per tot el període.\nAixí doncs, els projectes cofinançats amb FEDER disposaran d’un tram no reemborsable del 20%, amb independència del tamany de l’empres. Segons les estimacions del Centre, al 2015, les CCAA que disposen de fons suficients són Andalusia, Asturies, Balears, Canaries, Cantabria, Catalunya, Castilla-La Manxa, Castilla i Lleó, Comunitat Valenciana, Extremadura, Galicia, La Rioja, Madrid, Murcia i Navarra, cobrint pràcticament tot el territori nacional.\nIgualment, per continuar potenciant la internacionalització de les empreses espanyoles i facilitant la creació de dinàmiques estables de cooperació, s’ha incrementat el tram no reemborsable al 30% en els projectes internacionals, amb independència del tamany del beneficiari.\nEls trams no reemborsables oferts pel CDTI en les seves ajudes no són acumulables i s0assignarà a l’empresa el més beneficiós.\nPer tant, excepte en les convocatòries específiques, el finançament CDTI es concedirà a través d’un préstec a tipus d’interès fix d’Euribor a un Any amb una cobertura sobre el pressupost elegible del 75%, un tram no reemborsable de fins el 30% segons s’indica a la taula. El període de devolució del préstec serà de 10 anys, incloent entre dos y tres de carència.\nIgualment, el CDTI ha simplificat els anticips concedits sobre l’ajut aprovada. Amb caràcter general, les empreses podran obtenir un 25% sobre el concedit fins un límit de 200.000 euros i sense garanties addicionals. Addicionalment, les empreses que necessiten més liquides podran sol·licitar ampliar l’anticip fins el 50% o el 75% de l’ajut sempre i quan presentin garanties suficients a judici del CDTI per l’excés sol·licitat sobre l’anticip de caràcter general.\nAssignació del Tram no reemborsable (TNR) en funció de les característiques del projecte i del beneficiari\nCaracterístiques del projecte de I+D PIME GRAN EMPRESA\nAmb caràcter general Fins el 10% Fins el 5%\nParticipació efectiva, mitjançant subcontractació, d’entitats de recerca (al menys el 10% del pressupost elegible) Fins el 15% Fins el 10%\nCofinançats amb la nova ronda de fons FEDER Fins el 20%\nCooperació Tecnològica Internacional Fins el 30%


Steiner i la memòria d’Europa (Carme Colomina)\n3 min. 09/02/2020 22:32\n987x555 Steiner i la memòria d’Europa\nSteiner i la memòria d’Europa / ZOLTAN BALOGH / EFE\nCULTURA. “Potser el futur de la idea d’Europa, si és que en té cap, no depèn tant del Banc Central i els subsidis agrícoles, de la inversió tecnològica o la despesa corrent, com ens volen fer creure”. Ho deia George Steiner en la seva conferència al Nexus Instituut de Tilburg del 2004, convertida en una de les reflexions més inspiradores i més reveladores de les contradiccions sobre l’Europa vertebrada a través del territori, la cultura, la història i els moviments de població, i sobre el projecte d’Unió Europea que, precisament els dies d’aquella conferència, feia el gran salt de l’obertura al centre i l’est del continent. Steiner, intel·lectual exiliat de la gran barbàrie del segle XX, preocupat per l’ensenyament i el coneixement, va morir la setmana passada a Cambridge, on vivia, només tres dies després del Brexit. Va morir en una Europa desorientada i desigual. “Fatigada”, la veia ell. Necessitada del seu llegat humanista. En una Europa on l’educació “no respecta la memòria”. “A Europa fins i tot una criatura es doblega sota el pes del passat, com si portés una motxilla massa carregada”, escriu Steiner, intel·lectual jueu, amb el pes d’haver viscut un dels moments més foscos de la nostra civilització.\nAquesta és una Europa que mira al passat per reescriure el present. Que beu de la nostàlgia. On la memòria es deforma per crear noves realitats. Per això el ministeri d’Educació hongarès acaba d’anunciar una reforma del currículum escolar dels estudiants de 12 a 14 anys per fer-lo “més patriòtic”, amb textos plens de relats identitaris sobre lluites heroiques per mantenir la unitat nacional.\n“Hi ha un costat fosc en aquesta sobirania del record, en aquesta autodefinició d’Europa com a lloc de la memòria ( lieu de la mémoire )”, es lamentava Steiner.\nMOBILITAT. “La història europea està feta de llargues marxes”, escriu, de migracions, i exilis com el seu, d’herències d’Atenes i de Jerusalem, de cultures. I en canvi avui la Unió Europea posa traves a la llibertat de moviment en un territori que sempre ha sigut de trànsit. Patrulles policials controlen fronteres i naveguen pel Mediterrani. Frontex, l’agència de fronteres de la UE, estrena nou mandat, que li permetrà desplegar els seus propis guàrdies armats i uniformats, i un pressupost encara més alt d’11.000 milions d’euros per al pròxim període 2021-2027. Europa es replega.\nDijous passat centenars de migrants i refugiats van intentar creuar la frontera de Sèrbia amb Hongria. Havien organitzat el comboi a través de les xarxes socials i el seu objectiu, deien, era entrar a la Unió Europea. Però al pas fronterer de Kelebia-Tompa van trobar les barricades de la policia hongaresa que els barraven el pas. La majoria del grup procedia de Síria, l’Afganistan, el Iemen, el Marroc i Palestina. Alguns havien escrit cartellets on hi deia que no eren criminals, que tenien gana, que els seus fills mereixien una educació millor o que ja tenien familiars a la UE que els esperaven. Després d’una nit sencera de protestes, de demanar poder passar, la policia els va traslladar als camps de Sèrbia on esperaran el moment de tornar-ho a provar. Segons una ONG sèrbia, més d’un miler de migrants intenten entrar a la UE cada dia des d’aquest país. Només al gener, Hongria va denunciar 3.400 intents d’entrada il·legal.\nL’Europa transitable es fortifica. L’Europa del paisatge “abastable i d’escala humana” que descrivia Steiner oblida la seva humanitat.


Un any més, les biblioteques se sumen a la campanya de difusió i sensibilització social sobre les malalties infeccioses que precedirà els programes de La Marató a TV3 i Catalunya Ràdio el diumenge 17 de desembre, en la seva 26a edició. La biblioteca d'Olesa també hi pren part amb una xerrada a càrrec de la professional de la salut Roser Font Canals. Serà la propera setmana, l'11 de desembre, a les 19 hores.\nLes malalties infeccioses són la causa d'1 de cada 3 morts al món i són un problema important de salut pública. Estan causades per microorganismes patògens (bacteris, virus, fongs i protozous) que entren al cos i es multipliquen fins que produeixen la malaltia. La majoria de malalties infeccioses es transmeten d'uns individus als altres i poden afectar qualsevol persona i la millor manera de prevenir-les és evitar el contagi i seguir uns determinats hàbits d'higiene.


La programaciÃ³ cultural, protagonista de l'agenda dels propers dies\nLes propostes culturals sÃ³n les protagonistes dâ€™aquest cap de setmana. La presentaciÃ³ de la I Mostra de Teatre Amateur de Sant Quirze del VallÃ¨s i les iniciatives emmarcades en el Cicle (Re)vivim la Cultura centren la programaciÃ³ dels propers dies.\nAvui, Landry el rumbero\nAvui divendres a les 18.30 hores, tindrÃ lloc un espectacle familiar a cÃ rrec de Landry el rumbero, qui ens presentarÃ el seu nou disc "Ets especial". Lâ€™artista santquirzenc ens proposa conÃ¨ixer la rumba tradicional catalana amb canÃ§ons prÃ²pies i versions. El seu concert inclou jocs que conviden a participar el pÃºblic i es converteix en un espai d'intercanvi que repassa els trets caracterÃstics dâ€™aquest gÃ¨nere musical. Landry ha publicat tres treballs discogrÃ fics.\nInicialment, la realitzaciÃ³ d'aquest espectacle estava prevista al pati de la Biblioteca Municipal. Davant la previsiÃ³ de pluja, l'esdeveniment tindrÃ lloc a la mateixa hora a la Sala Josep Brossa de la Patronal. Per a qualsevol qÃ¼estiÃ³, escriviu un correu a cultura@santquirzevalles.cat o truqueu a la Biblioteca Municipal al 93.721.95.47 a partir de les 16 hores.\nLâ€™activitat sâ€™emmarca en el Cicle (Re)Vivim la Cultura que durant els mesos de setembre i octubre durÃ al municipi diverses propostes culturals adreÃ§ades a tots els pÃºblics. Trobareu el detall en aquest enllaÃ§.\nI Mostra de Teatre Amateur\nOnze al Teatre i l'Espai d'Arts EscÃ¨niques, amb el suport de l'Ajuntament, organitzen la primera Mostra de Teatre Amateur de Sant Quirze del VallÃ¨s. Entre els mesos d'octubre de 2020 i abril de 2021, la ciutadania podrÃ gaudir d'una representaciÃ³ mensual de les millors obres de teatre amateur catalanes seleccionades per ambdues entitats santquirzenques. La jornada de presentaciÃ³ de la primera Mostra de Teatre Amateur de Sant Quirze del VallÃ¨s tindrÃ lloc demÃ dissabte a les 19 hores, a la Sala Josep Brossa de la Patronal, on es donaran a conÃ¨ixer les obres que es representaran al llarg dels propers mesos explicades per membres de les companyies participants. Podeu fer la reserva de localitats a http://entrades.santquirzevalles.cat.\nEls establiments associats a Sant Quirze ComerÃ§ surten al carrer avui i demÃ per donar a conÃ¨ixer els seus productes. Promocions i activitats dinamitzadores acompanyen la iniciativa. Trobareu els detalls, aquÃ.\nRecordeu que podeu consultar lâ€™agenda municipal per informar-vos sobre les activitats que es desenvolupen al municipi.


De pel·lícula: parlem de dones | Centres Cívics\nDe pel·lícula: parlem de dones\n31/01, 28/02 i 14/03/2019\nTres films que mostren dones que han obert camí\nEl CC Cotxeres Borrell programa trimestralment el cicle De pel·lícula. Un dijous al mes es projecta una pel·lícula precedida per una activitat complementària per situar el llargmetratge, bé sigui un taller o bé una tertúlia.\nEl cicle cinematogràfic del primer trimestre de l'any es titula Parlem de dones. I és que el seu objectiu és el de donar veu a les dones de la societat actual, mostrant la visió que tenen del món i les passes fetes, silenciades tot sovint, de gran impacte a la societat d'avui en dia. Les dones segueixen avançant i des de l'equipament de Sant Antoni es vol retre un homenatge a les dones valentes, intel·ligents, fortes i lluitadores que han obert camí fins al dia d'avui a través de la projecció de tres films:\nDones del segle XX\n31/01 – 19.30 h\nSón les acaballes dels anys 70 i tres dones exploren l'amor i la llibertat a Califòrnia. Amoïnada pel seu fill de 15 anys, demana ajuda a dues dones més joves: una artista punk i una tercera veïna provocadora. Tres dones diferents, tres generacions marcades per pensaments ètics, visions polítiques, referents artístics i antecedents filosòfics completament diferents. El primer dels tres films del cicle està inspirada en part de la infantesa del seu director Mike Mills.\nPer ambientar la cinta, la guionista, docent, analista de ficció i doctora en filosofia política Nataliya Kolesova presentarà la conferència Un viatge generacional. El cinema i el simbolisme femení (18.00 h).\n28/02 – 19.30 h\nDirigida l'any 2016 per Theodore Melfi i protagonitzada per Taraji P. Henson, Octavia Spencer i Janelle Monáe, narra la història de tres brillants científiques afroamericanes treballadores a la NASA: Katherine Johnson (matemàtica), Dorothy Vaughan (també matemàtica) i Mary Winston Jackson (enginyera aeroespacial a més de matemàtica) a l'inici dels anys 60, coincidint de ple amb la carrera espacial i enmig de la lluita pels drets civils als Estats Units d'Amèrica.\nPrèviament hi haurà la xerrada Sense elles no hi ha camí (18.00 h) a càrrec de Sofia Osorio, graduada en química, enamorada de la ciència i membre de BCNspiracy.\n14/03 – 19.30 h\nNova York, anys 50. Dues dones, una d'elles casada infeliçment, entre les quals sorgeix una atracció immediata que canviarà les seves vides per sempre. Estrenada l'any 2015 i basada en la novel·la de Patricia Highsmith The price of salt, va guanyar múltiples premis internacionals com els Oscar, BAFTA i Globus d'or entre més, premiant les actuacions de Cate Blanchett i Rooney Mara, actrius principals del film.\nLa projecció s'acompanya de la conferència Visibilitat lèsbica sense drama, és possible? (18.00 h) a càrrec d'Elena Longares, activista lesbiana i LGTBI, membre de LesBicat.\nTant les projeccions com les xerrades prèvies són gratuïtes. Com que l'aforament és limitat, cal reservar entrades a partir de la setmana anterior des del web del centre, telefonant al 933 248 350 o bé presencialment al taulell d'informació del CC Cotxeres Borrell.


La Plataforma per la Llengua del País Valencià i la Plataforma pel Dret a Decidir del País Valencià amb l'alcalde i ajuntament de Bellreguard\nDijous, 22 Febrer 2018 11:02\nEscrit per\tDecidim!\nReunits a Bellreguard el dimecres 21 de febrer, dia internacional de la llengua materna, la Plataforma per la Llengua del País Valencià i la Plataforma pel Dret a Decidir del País Valencià amb l'alcalde del municipi Àlex Ruiz de Compromís per valorar accions conjuntes encaminades a donar suport polític i jurídic al consistori municipal front a la imposició de Delegació de Govern de retolar els senyals dels carrers del poble de la Safor.\nS'ha acordat dotar d'argumentació i suport jurídic a l'Ajuntament de Bellreguard per poder recórrer amb garanties el requeriment de Delegació de Govern emparant-se en la legislació vigent i en precedents judicials que han dictaminat a favor del respecte de la llengua del territori.\nS'ha considerat oportú emplaçar a les diferents organitzacions socials, culturals, polítiques i sindicals del País Valenciàsensibles amb la llengua i la cultura valenciana a realitzar una reunió el divendres 23 de febrer en Bellreguard a les 16,30 h per poder valorar les accions de suport a l'Ajuntament i al poble de Bellreguard, així com en defensa del valencià enfront de les diferents amenaces per part del representant de l'Estat espanyol.\nTotes les parts acorden marcar una estratègia compartida per fer efectiva la reivindicació del poble de Bellreguard de viure plenament en la seua llengua, en valencià.\nDecidim amb la llibertat, la convivència i la democràcia\nEls ajuntaments del Campello i Benicàssim contra els drets de la ciutadania\nDecidim, en col·laboració amb Participa Bellreguard i l’Ajuntament de Bellreguard organitza unes jornades per debatre el País Valencià que volem\nLa llengua és la superfície on impacten altres lluites\nEl Republicanisme valencià ret homenatge a Marco Miranda


Aquest divendres arrenquen les festes de Nadal a Calella | Ràdio Calella Televisió\nEl primer acte serà divendres a dos quarts de sis, a la Plaça de l’Ajuntament, s’explicarà el «conte del fanalet». A continuació poden escoltar una entrevista a Sílvia Serra, que és qui explica el conte.\nTot seguit s’encendran els llums de Nadal, des de la mateixa plaça de l’Ajuntament. I el mateix divendres a les 10 de la nit hi haurà dues activitats més.\nUna és la festa del voluntariat. Aquest any es farà a l’Espai Mercat i hi estan convidats tots els calellencs que participen voluntàriament en alguna entitat social, cultural i ciutadana.\nI l’altre acte que també es fa a les 10 de la nit de divendres és una jam Session nadalenca al cafè de al Sala Mozart, amb la participació de Gorka Benítez al saxo, Rai Ferrer al contrabaix, César Martínez a la bateria i altres convidats.\nEl coordinador d’aquest festival és Juan Carlos Narzequian, i poden escoltar tot seguit l’entrevista sencera, emesa a l’Info Vespre\nL’endemà, dissabte, hi haurà més activitats incloses en la programació de Nadal, com el conte «Story Time» que es farà a la Biblioteca, a càrrec de Kids & Us de Calella. I a la mateixa Biblioteca però a la una es farà la inauguració de l’exposició «20 llibres 20 imatges» de Foto Film Calella.\nSegüent Inici de la campanya del sorteig de 3 vals de compra\nAnterior L’Associació de Veïns Calella Centre es presenta en societat\nFreixas: “Seguirem lluitant amb força els pròxims 4 anys, compromesos amb el nostre projecte per a Calella”


La Fundació Crèdit Andorrà ofereix a la gent gran una ruta de senderisme a la Vall d'Incles | Crèdit Andorrà Financial Group\nInicio › Sala de Comunicació › Actualitat › La Fundació Crèdit Andorrà ofereix a la gent gran una ruta de senderisme a la Vall d'Incles\nUna sortida anterior dels padrins de L'espai als Cortals d'Encamp. / Foto: ANA\nL’activitat és gratuïta i s’emmarca dins del programa ‘Envelliment saludable’ que promou la Fundació. Es durà a terme demà 12 de febrer, a les 9.30 h. Les persones interessades poden fer la seva inscripció a la seu de L’espai (c/ Josep Viladomat, 17, 1r pis, d’Escaldes- Engordany) o a través del telèfon +376 86 80 25.\nLa Fundació Crèdit Andorrà organitza aquestes activitats amb l’objectiu de posar a disposició de la gent gran eines que els permetin assolir un major benestar. L’objectiu últim és que no quedin aïllades de la realitat social que els envolta i puguin gaudir dels beneficis de les noves tecnologies, així com dels nous coneixements que van sorgint en àmbits com la salut, l’economia, la història i la cultura, entre d’altres. Tots els cursos i tallers estan especialment pensats per donar resposta a les inquietuds de les persones més grans de 60 anys.\nsenderisme, L'espai, Fundació Crèdit Andorrà, padrins, excursió, caminada, activitats, gent gran


Sena SF2 Motorcycle Bluetooth Communication System, Motardinn\nTipus de producte: Transmissors\nDescripció Sena SF2 Motorcycle Bluetooth Communication System\nPer als motoristes que busquen comunicar-se amb el seu passatger, l’SF2 proporciona una comunicació d’intercomunicador Rider to Passenger 2 de manera senzilla de fins a 800 m (880 iardes) en terreny obert. Per a aquells que circulen en grups reduïts, el SF4 està equipat amb intercomunicador de 4 vies de més de 1,2 quilòmetres (0,8 milles). Els dos models permeten als motoristes gaudir de la connectivitat dels telèfons intel·ligents. Els genetistes poden escoltar música i utilitzar l’intercomunicador alhora utilitzant la funció Audio Overlay ™. Tingueu en compte que la superposició d'àudio funciona millor amb els dispositius Android, mentre que iOS ofereix una funcionalitat limitada.\nTemps de conversa: 13 hores\nTemperatura de funcionament: 10˚C ~ 55˚C (14 ° F ~ 131 ° F)\nAltaveu: unitat de conducció 38 mm - gruix 10 mm\nMicròfon cable Boom: longitud 183 mm\nCable entre altaveus: longitud 590 mm\nMòdul: 35 g\nPerfil dels auriculars (HSP)\nPerfil de distribució avançada d'àudio (A2DP)\nPerfil del control remot d'àudio vídeo (AVRCP)\nSF4 fins a 1,2 km (0,8 milles) en terreny obert\nSF2 de fins a 800 m (880 iardes) en terreny obert\nControl de volum ampli\nTaxa de mostra: màx. 48 kHz (DAC)\nFM RADIO *:\nIncorporat a ràdio FM amb RDS AF (Freqüències alternatives del sistema de dades de ràdio)\nRegió de ràdio: a tot el món\nEspecificacions de radiofreqüència: 64 ~ 108MHz\n10 memòria d'estació preestablerta amb funció d'escaneig automàtic\nCàrrega ràpida: 30 minuts de càrrega equival a 4 hores intercomunicador\nCompra avui mateix l’article Sena SF2 Motorcycle Bluetooth Communication System i rep-lo a casa en poques hores! A més a més, pots escollir diferents talles i colors per al Sena SF2 Motorcycle Bluetooth Communication System i comprar el que més s’adapti a les teves necessitats. En aquests moments el Sena SF2 Motorcycle Bluetooth Communication System està en estoc i al preu de 123.49 $. Amb la gran varietat de Comunicació que tenim al catàleg, trobaràs tot el que necessites per practicar esport aquí mateix.\nCaracterístiques Sena SF2 Motorcycle Bluetooth Communication System\nTecnologias Sena SF2 Motorcycle Bluetooth Communication System\nSostenibilitat Sena SF2 Motorcycle Bluetooth Communication System


El meu món: d’abril 2009\nJa fa dues setmanes des de l’últim cop que ens vam veure i encara no sé com aguanto viu. Potser el fet de que no te n’anessis per plaer sinó perquè era el millor que podies fer professionalment em fa pensar que vas fer el que era correcte però per damunt de tot el que em fa suportable la teva absència és saber que m’estimes. No paro de pensar en quan ens tornarem a veure. Ja sé que el teu contracte acaba d’aquí 3 anys però sé que ens veurem abans ja sigui perquè vinguis tu o bé perquè aprofiti les meves pròximes vacances per anar a veure’t.\nEt trobo tan faltar i tanmateix noto que estàs molt a prop meu, el sol que comença a escalfar aquesta pell que tants cops has mirat i acaronat, la verdor de les fulles dels arbres que em recorden l’època en que ens vam conèixer, el cel blau i lluminós de quan vam començar a sortir, la gent anant amunt i avall pel metro de la mateixa manera que la resta de passatgers que ens acompanyaven durant unes quantes parades quan anàvem a agafar el tren per fer una de les nostres escapades, les noies amb faldilles que potser les han comprades en alguna d’aquelles botigues que tan vam visitar i que tant ens agradaven, els grups d’amics esperant que l’impuntual arribi per començar el pla que tenen per aquesta tarda com fèiem nosaltres amb els nostres amics que no es coneixien gaire i poc a poc vam arribar a ser un únic grup i tantes altres quotidianitats que ni t’imagines que em fan pensar amb tu i que no ets a prop meu malgrat sentir que m’acompanyes. Suposo que a tu també et deu passar el mateix, no?\nRecordo perfectament com em vaig sentir quan de camí a l’aeroport em vas preguntar que era el què em passava i com vas riure quan et vaig confessar el meu temor que aquell fos l’últim cop que estiguéssim junts i com la meva ànima es va enlairar cap al cel al so de les trompetes que seguien el ritme de la teva veu que em deia que com podia ser tan ximple de pensar això si des del moment que li havien fet la oferta va estar de mala llet perquè no s’acabava de decidir si aprofitar-la o no per no haver de separar-se de mi. La veritat és que em vas sorprendre i encara em faig creus del que em vas dir. No ho sé, portàvem una mala temporada i quan em vas dir, setmanes abans que m’expliquessis que te n’aniries, que qui sap quant de temps ens quedava per estar junts, em vas espantar de debò i des d’aquell dia, i fins que no em vas explicar l’oferta que t’havien fet i l’important que era acceptar-la pel teu futur professional, cada dia em preguntava una vegada i una altra si aquell seria el dia en que em diries que ja no m’estimaves i que amb unes simples paraules em trencaries el cor i m’enviaries a l’infern, perquè després de viure al teu costat i haver vist el teu primer somriure del dia, com se’t tancaven els ulls i anaves caient del sofà perquè per la tele no feien res de bo, dels passejos sota el sol amb les mans agafades, d’aquelles mirades de complicitat i murrieria quan em preguntaves en el mateix emprovador com et quedava la roba que t’estaves emprovant, les teves mans repassant el meu cos i tants altres moments meravellosos que m’has donat, qualsevol lloc on estigués sense el teu amor no podria ser cap altre que l’avern.\nSerà millor que canviï de tema que això ho deus trobar massa empalagós i cursi pel teu gust. Saps? El jefe torna a esperar un nen. Bueno... abans no m’acusis de masclista especifico que em refereixo que la seva dona esta embarassada de nou. Estaria bé poder anunciar als nostres amics i familiars que serem pares però això serà millor que ens ho plantegem quan tornis i els dos tinguem una bona feina a no ser que ens vulgui donar una sorpresa. La veritat no sé que més dir-te a part de que t’estimo molt i que et trobo molt a faltar. Però em pregunto si hi ha quelcom més a dir-te que sigui tan valuós (més és impossible) com lo molt que t’estimo; al cap i a la fi només t’escric per dir-te que t’estimo, et trobo a faltar i que vull saber de tu.\nUna forta abraçada i un petó on tu ja saps,\nEscrit per Omega a les 16:31 4 petjades\nCategories: Amor, Històries, Sentiments\nEnmig de la foscor comença a caminar sense saber on va. Un pas i després un altre i així un nombre infinit de vegades però no és capaç de saber si ha recorregut molt camí o gens. Aquella foscor no li permet veure res de res ni tan sols els seus propis dits buscant alguna cosa en que agafar-se o subjectar-se. Feia qui sap quant estava molt millor, abans de que fos capaç de posar-se dret i començar a caminar. Allà tirat al terra, amb tot el cos recolzat sobre aquella superfície freda, d'un to menys intensiu que la foscor que l'envoltava i el consumia en la desesperació, tan antinatural i sobretot antihumana, com si no fos d'aquest món. Ara no sap com es va poder aixecar quan, després de diversos intents, ja s'anava a donar per vençut, com les seves cames tremolant per l'esforç i la seva feblesa van aconseguir aguantar el seu cos que no es podia suportar enlloc i com era possible que encara li permetés mantenir-se dret i avançar en aquell mar de foscor.\nPotser el pitjor era aquella soledat que no era trencada ni per la foscor que no el deixava en cap moment. Enyorava tanta gent, tants moments, tants llocs, tantes sensacions però per damunt de tot la companyia d'algú amb qui compartir el present. Necessitava sentir-se acompanyat, saber que no estava sol però aquella foscor sense fi només li confirmava que l'única companyia que podia tenir era la seva pròpia i la de la soledat.\nEl temps va passant i encara que continua caminant no aconsegueix sortir d'aquesta foscor que li treu les ganes de tot, que el fa dubtar d'ell mateix, del passat que va tenir abans de trobar-se on fos que ara està, de la llum que algun dia potser veurà tot i que a saber si la contemplarà amb els ulls que ara té. Només vol sentir-se acompanyat, en un món on actuar, on hi hagi una llum que li permeti veure que la vida no és negra sinó d'una infinitat de colors que ja fa temps que ha perdut, si és que no els va veure en un llarg somni que li va semblar tan real que no recorda que abans de tot allò es trobés en aquesta foscor.\nNo sap perquè però continua endinsant-se en aquesta foscor que té dintre seu i que no li permet veure tota la gent que li passa pel voltant, que va deixant enrere, que no és capaç de relacionar-s'hi. Segueix amb la seva fosca companyia.\n"A dins meu hi ha un presoner,\ntancat amb pany i clau. [...]\nAtrapat dins un rectangle,\nde murs quasi transparents. [...]\nPerò és la pell d'aquell qui us parla\nmur de singular presó,\nque assassina a cop d'espassa\nla remor que va sonant com un plany."\nEscrit per Omega a les 1:03 7 petjades\nCategories: Desànim, Històries, La vida, Personal


Com es calcula el pagament retroactiu\nLa paga retroactiva o retardada es refereix als ingressos deguts a un empleat d’un període de paga anterior. El sou retroactiu es pot produir per diversos motius, com ara una compensació salarial incorrecta o salaris per hores treballades o un augment salarial. Sigui quin sigui el motiu, com a propietari de petites empreses, se suposa que heu d’assegurar-vos que l’empleat respectiu rebi la quantitat correcta de paga retroactiva.\nDetermineu les hores pagades\nAbans de començar a calcular l’import real degut pel pagament retroactiu, primer heu d’esbrinar el que realment va rebre l’empleat. Per exemple, durant l'últim període de paga setmanal, vau indemnitzar l'empleat durant 35 hores, però se li hauria d'haver pagat 40. A la propera nòmina setmanal, pagueu a l'empleat cinc hores més totes les hores treballades en el període de paga actual.\nFigura Taxa horària\nDesprés de calcular el nombre d'hores degudes, determineu la taxa de pagament en què se suposa que els pagueu. Per exemple, compenseu les hores habituals amb la tarifa horària habitual de l’empleat i la retribució de les hores extraordinàries a la tarifa de les hores extraordinàries durant el període de retribució efectiu de la paga retroactiva. Per exemple, si a l’empleat se li deuen cinc hores normals del període de paga anterior i la seva taxa de sou per aquest període de paga era de 10 dòlars per hora, compenseu les cinc hores a aquest ritme, el que equivaldria a un sou retroactiu de 50 dòlars.\nCalcular el salari retroactiu\nPer arribar a un import retroactiu per a un empleat assalariat, resteu el que li han pagat del que hauria d'haver rebut. Per exemple, normalment rep 2.000 dòlars quinzenals; no obstant això, en el període de paga anterior va rebre 1.800 dòlars. Això vol dir que li correspon un sou retroactiu de 200 dòlars.\nAugment de la paga retroactiva\nSi un empleat rep un augment salarial efectiu en un període de paga anterior, la diferència entre el que se li va pagar i hauria d'haver estat pagat és la seva retribució retroactiva. Per exemple, solia guanyar 11 dòlars per hora. Va rebre un augment salarial d'1 dòlar que va ser efectiu en els dos darrers períodes de pagament quinzenals en què va treballar 80 hores cadascun. Això significa que se li pagaven 80 hores cada període de pagament quinzenal a l'antiga taxa de 11 dòlars, quan se li havia de pagar 12 dòlars per hora. Multipliqueu la diferència de la taxa de pagament d’1 $ per 160 hores (80 hores per 2 períodes de pagament) per arribar a un pagament retroactiu de 160 $. Paga les seves hores pel període de pagament quinzenal actual a la nova tarifa de 12 dòlars.\nSi l’empleat hi està d’acord, podeu pagar ingressos retroactius a la propera nòmina. També podeu pagar-lo mitjançant un xec de pagament separat dels seus ingressos del període actual de pagament per disminuir els passius de retenció d’impostos. En concret, com que els impostos generalment es basen en la quantitat que guanya un empleat, si pagueu un pagament retroactiu amb ingressos regulars, és probable que pagui més en impostos.


Smoothie de pinya i coco - Retalls de Cuina\nHome fruita Smoothie de pinya i coco\nAnna Pigarda / 12.7.15\nCom es nota que la calor "apreta": blogs plens de receptes de gelats, sucs, batuts,...Fins i tot jo m'he estrenat aquest estiu penjant un parell de receptes de gelats i ara una d'smoothies. Pel que he llegit per Internet, un smoothie és una beguda refrescant més densa que un batut feta amb una o més fruites congelades -encara que també es poden fer amb fruita fresca afegint glaçons a la preparació-, i que pot portar iogurt i/o llet de vaca o vegetal. L'ideal és preparar-lo en una batedora de vas a velocitat baixa per que tots els ingredients s'integrin bé sense afegir massa aire a la preparació.\nI abans d'explicar-vos la recepta, que no té cap misteri, cercant per Internet la manera de dir correctament que el calor apreta, he trobat l'expressió força coneguda de que fa un sol de justícia, i també he trobat una més divertida que intentaré adoptar d'ara endavant, i és que quan fa un sol que crema es cul a ses llebres més hi val prendre-s'ho amb sentit de l'humor.\nIngredients per dos gots grans:\n250 grams de pinya congelada a trossos\n2 iogurts de coco\nllet semidesnatada - la mida d'un envàs de iogurt\ncoco ratllat (opcional)\nsucre o mel (opcional)\nPosem el dia abans la pinya natural tallada en trossos al congelador, repartits ben plans dintre d'una bossa per que no s'amunteguin.\nAl dia següent muntem la batedora de vas i aboquem dintre la pinya a trossos congelada, els dos iogurts de coco i la llet semi-desnatada i ho batem tot a velocitat baixa durant uns minuts. Podeu afegir més llet si trobeu que la textura és poc líquida pel vostre gust; també us recomano tasteu la beguda per si voleu que sigui més dolça afegint sucre o mel. Serviu de seguida, i decoreu amb coco ratllat. Jo volia fer-ho però entre les fotos i les ganes que tenia de beure'm l'smoothie no he tingut temps de posar-li.\nEn beuria un darrera l'altre...mmmm!!!\n12 de juliol de 2015, a les 21:20\nsí sí, amb aquesta calor només vénen de gust plats freds com aquest. I la combinació de pinya i coco és tot un clàssic que té l'èxit assegurat!\n13 de juliol de 2015, a les 6:38\nMolt bona l'expressió "fa un sol que crema es cul a ses llebres", però no tant com aquest smoothie! jo sóc molt fan de la pinya i el coco, així que ambdós juntets, deliciós! un petó!\n13 de juliol de 2015, a les 12:14\nOOOhh!! M'agrada molt la combinació pinya i coco!! Molt tropical! M'encanta!\n13 de juliol de 2015, a les 14:05\nAmb aquesta calor no vaig tenir temps de posar el coco ratllat! A veure si tú arribes ...!!\n13 de juliol de 2015, a les 18:15\nUn clàssic que no defrauda mai!\n13 de juliol de 2015, a les 18:16\nCultura i cuina, bona combinació, eh??\nNomés li falta el rom, ha, ha...!!\nUf!! Fa dies que tinc rondant una ampolla d'aigua de coco per la cuina i em sembla que ja he trobat com utilitzar-la!! Faré alguna adaptació de la teva i a refrescar-nos, la combinació m'encanta!!\n13 de juliol de 2015, a les 19:03\nGlup, glup, gluuuupppp...només et puc dir això! Fantàstic! jo tinc pendent de fer un smothie i publicar-lo.\nDoncs ja ens explicaràs com ho fas! Segur que deliciosa i súper refrescant!\n15 de juliol de 2015, a les 21:02\nJa estaré a l'aguait !! Serà una delícia, segur!\n15 de juliol de 2015, a les 21:03\nDesconeixia aquesta expressió però deixa les cosesben clares, oi?!\nPoques ganes de cuinar tenim tots, crec, però aquest smoothie em sembla perfecte pel berenar (i terminar una mica de pinya que tenim al congelador!).\n16 de juliol de 2015, a les 16:29\nSi la calor continua acabarem tots prenent només líquids....\n20 de juliol de 2015, a les 18:37


NIENKE I LISA: d’agost 2016\nL'any passat, amb l'embaràs de l'Anna, es va despertar l'interès de la Nienke per les panxes i els bebès. De cop, van començar a aparèixer embarassades i després cotxets als dibuixos, de vegades fins i tot sèries de casaments-panxes-cotxets, tot amb fletxes amb els noms perquè sapiguéssim sempre de qui es tractava. Noms reals per als bebès i els pares de carns i ossos, Janes i Sares quan la mare dibuixada era la Nienke mateixa.\nLa notícia d'un embaràs encara més proper va incrementar l'interès i quan el naixement va començar a endarrerir-se, la Nienke bullia d'impaciència. Com és que tardava tant la Judit? La nit que ens van dir que la cosa s'engegava, em va fer prometre que la despertaria per avisar-la quan hagués nascut. No vam arribar a tant, però sí que al matí següent les vaig despertar més d'hora que de costum i abans d'anar a l'escola vam passar a veure la criatureta, que no tenia ni dues hores.\nCadascú va reaccionar tal com és:\nLa Lisa, com que la felicitat li raja d'alguna font primària inesgotable i li surt literalment pels descosits, ho va trobar tot fantàstic, i feina vam tenir a apartar-la una mica de mare i nena.\nLa Nienke necessita una estona per fer-se a les coses noves. Els dies anteriors se'n moria de ganes, però a l'hora de la veritat, veure que la nena era allà de debò i que era tan remenuda va impressionar-la una mica. I això que s'havia vestit per a l'ocasió.\nTres mesos més tard ens regalen moments així\nPublicat per Maria a 15:18 1 comentari:\nEtiquetes de comentaris: Família, Història d'una nena, Novetats


Mor el ciclista Modest Capell, del Campo Claro, després de ser atropellat a Girona\nModest Capell, en una imatge d'arxiu.\nEl jove de 23 anys va morir ahir a la nit a l’Hospital Josep Trueta, on va ser traslladat després de l’accident\nActualitzada 04/10/2019 a les 09:46\nEl ciclista Modest Capell Piró, de 23 anys i del Team Compak Camplo Caro de Tarragona, ha mort la nit d’aquest 3 d’octubre després de patir un accident quan entrenava a la Garrotxa. El jove, veí de Torregrossa, va ser evacuat amb greus ferides que no va poder superar a l’Hospital Josep Trueta, on ha perdut la vida.\nL’accident es va produir a les 12h al punt quilomètric 10 de la carretera GI-524 al terme municipal de Santa Pau quan Capell entrenava amb un company d’equip. El ciclista va perdre l'equilibri, es va desviar del seu carril i va xocar frontalment amb el cotxe, que circulava en direcció contrària. El Servei d’Emergències Mèdiques (SEM) va traslladar Capell en estat crític amb greus lesions a l’hospital Josep Trueta, on ha acabat morint hores després.\nCapell es va proclamar campió de Catalunya de contrarellotge sub23 la temporada 2018, fet que li va obrir les portes al Campionat d’Espanya en la seva darrera temporada en la categoria. En el seu debut com a elit s’havia endut la classificació general de la Copa Critèrium, a banda d'aconseguir la medalla de bronze al Campionat de Catalunya elit contrarellotge a Súria.\nComenta el contingut : Mor el ciclista Modest Capell, del Campo Claro, després de ser atropellat a Girona


Solsona convoca dos ofertes de feina\nCal contractar un encarregat d’equipament cultural i un administratiu per a l’àrea d’Intervenció\nper Redacció dijous, 23 de març 2017 - 11:18h\nL’Ajuntament de Solsona treu a concurs la contractació laboral d’una persona encarregada de l'equipament cultural i d’un administratiu per a l’àrea d’Intervenció. En el primer cas, es tracta d’una plaça de caràcter temporal durant un any amb la possibilitat de transformar-se en indefinida, mentre que en el segon, es convoca per cobrir un permís de maternitat i els posteriors que pugui exercir la persona substituïda.\nL’oferta d’encarregat d’equipament cultural és de jornada completa amb un horari per determinar en funció del calendari d’activitats de les instal·lacions culturals de gestió municipal, principalment la Sala Polivalent, tot i que abastarà de dilluns a diumenge. Les tasques que se li encomanaran seran de consergeria i de caràcter cultural, entre les quals hi ha el seguiment del calendari d’activitats dels diferents espais i l’assistència dels muntatges tècnics tant dins les instal·lacions com en activitats a l’aire lliure, per exemple. Per accedir al procés de selecció de personal per a aquesta plaça cal tenir el títol de Batxillerat, formació professional de segon grau, de grau superior o qualsevol altre títol equivalent.\nPel que fa a la plaça d’administratiu/iva per a l’àrea d’Intervenció, el contracte començarà l’1 de juny i a temps parcial, per 25 hores la setmana repartides de dilluns a divendres, de 09.00 a 14.00 hores. Aquesta persona s’encarregarà de comptabilitzar operacions, facturar, gestionar impagaments i compres de material, i revisar les justificacions de subvencions atorgades per l’Ajuntament, entre d’altres. Les persones aspirants també han de disposar del títol de Batxillerat, formació professional de segon grau o de grau superior, o un altre títol equivalent.\nDes del subapartat d'Ofertes laborals del web municipal es pot accedir a les bases completes d’ambdues convocatòries i als models de formulari per sol·licitar l’accés al procés selectiu. El termini de presentació de sol·licituds és de 20 dies hàbils a partir de l’endemà de la publicació de les ofertes al Butlletí Oficial de la Província de Lleida o al Diari Oficial de la Generalitat de Catalunya.\nEnxampats a Lleida amb aquesta espectacular quantitat de paquets de tabac\nAbsolen la residència Sant Joan de Déu per la mort de Joan Altisent


Cap Vermell - Conversa amb Jerònima Morey, directora de l'IES Capdepera\nLa principal novetat d’aquest curs és que les classes són presencials a tots els nivells\nConversam amb Jerònima, directora de l'IES de Capdepera, per parlar de l'inici de curs 2021/ 2022.\n- CAP VERMELL: Bon dia, quines novetats presenta el curs d'enguany respecte al de l'any passat?\n- JERÒNIMA MOREY: La principal novetat d’aquest curs és que les classes són presencials a tots els nivells. L’any passat ja apostàrem per la presencialitat màxima, però una sèrie de grups per qüestions de ràtio i espais no va poder ser.\nUna altra novetat important és la implantació al centre d’un pla lector de centre (PLEC) a tots els nivells d’ESO i FP.\n- Ha canviat en res el pla de contingència?\n- Enguany ja no es parla d’escenaris sinó de nivells (1-4). Un canvi important és que el nombre d’alumnes per aula augmenten considerablement. Actualment tenim el nombre d’alumnes d’un curs normal, això es deu al fet que les distàncies han passat d’1,5 a 1,2m. Hem de tenir sempre en compte que les dimensions de les aules ho permeten.\n- Què ens pots contar del nou PLEC?\n- Aquest curs passat la coordinadora de la biblioteca, Antònia Pons, ens va contar que a l’institut de Porreres havien posat en marxa un pla lector i que sabia que funcionava molt bé. Tenint en compte que per normativa el centre havia de tenir un pla lector vàrem decidir posar-nos en contacte amb els responsables del programa i iniciar els tràmits per posar-lo en marxa. El PLEC va suposar un canvi estructural en l'organització del centre: vàrem passar de classes de 55 minuts a classe de 50 minuts. Així agafant 5 minuts de cada sessió tenim els 30 minuts diaris que dedicam a la lectura. Decidírem fer una biblioteca d’aula a cada curs amb una gran varietat de lectures, que van des de la narrativa, manga, còmic, poesia, biografies,... Tres dies a la setmana la lectura és lliure, és a dir, cada alumne tria el llibre que vol llegir; per altra banda, els dijous les lectures són comunes i guiades. Cada departament fa propostes de textos del seu àmbit. Els divendres es dediquen als jocs lectors.\nAl llarg de la seva implementació està previst fer un seguiment d'aquest pla per veure com evoluciona la comprensió lectora del nostre alumnat.\n- En què consisteix la utilització dels SITES i què aporta al centre?\n- Enguany hem decidit que necessitàvem organitzar la informació de manera clara i que tothom hi tengués fàcil accés. Per això hem aprofitat aquesta eina de google per organitzar i estructurar en un quadern del professor digital tota la informació referent al funcionament de centre.\n- Hi ha semipresencialitat al centre o tots els cursos que se fan enguany són presencials?\n- Tots els cursos, com anteriorment hem explicat, són presencials.\n- T'agradaria afegir res més?\n- De moment tenim un inici de curs bastant tranquil a nivell de salut, però complicat a nivell d’organització. Esperem que les coses segueixin així i no es compliquin.\nMoltes gràcies i bona sort!


Esdeveniments for 20 juny, 2019 | El Culturista\nAgenda del Thursday 20/06/2019\nPlanetari: el somni de volar - 3D\nEsbrina com l’ésser humà ha anat desvetllant els misteris del vol, des de l’antiguitat fins als nostres dies, amb grans inventors, com Leonardo da Vinci, els germans Montgolfier o els germans Wright.\nQuan: Sessió dirària fins el 21 de juny excepte dilluns i caps de setmana. Diferents horaris\nPreu: 5 euros (-50% clients CaixaBank)\nSaps què passa quan l’art es fusiona amb la ciència? Esbrina-ho observant els sorprenents conceptes matemàtics que contenen les escultures impossibles de Rinus Roelofs. Vine a descobrir els màgics jocs geomètrics que aquest artista i matemàtic és capaç de recrear en les seves espectaculars obres d’acer. No et perdis l’exposició Art i matemàtiques!\nQuan: Del 24 d'abril al 21 de juny\nClowny Red & Musics\nLa Clowny Red és un personatge divertit, extravagant, lliure, dinàmic. Li agrada la festa i riure’s de tot. No coneix la tristor i escampa optimisme allà on va. Sempre va acompanyada dels seus amics: els músics. Junts viuen la il·lusió de fer feliç la gent cantant i ballant.\nQuan: 20 de juny a les 18.15\nOn: Plaça Comas (Plaça Comas)


Ewa (1983) & Jacek (1979) Doroszenko, Varsòvia (Polonia)\nPeriode de residència: setembre 2014\nEwa & Jacek Doroszenko són un col · lectiu d’artistes amb seu a Polònia, desenvolupen projectes conjuntament en disciplines com la instal · lació, la pintura, el disseny gràfic, la música i l’àudio d’última generació. Utilitzen una gran varietat de llenguatges artístics per desenvolupar formes d’art úniques, combinant diferents característiques de cada mitjà i posant l’accent en els detalls. Actualment duen a terme un projecte audiovisual a Barcelona, dedicat a la ciutat www.soundreaming.org.\nÉs doctora en Belles Arts. Es va graduar en pintura per la Facultat de Belles Arts de la Universitat Nicolaus Copèrnic a Torun amb la qualificació Cum Laude. Premi a la cultura i l’erudició per la ciutat de Torun. Nominada al premi STRABAG ArtAward Internacional, de 2014, i a la Biennal d’Art Jove “ull de peix” 7 al 2013, finalista de la convocatòria de la Fundació Grey House de Cracòvia el 2011.\nArtista audiovisual. Es va graduar en pintura per l’Acadèmia de Belles Arts de Cracòvia. La seva obra artística es basa principalment en art multimèdia, així com de la música i l’àudio. Els seus projectes han estat presentats en els festivals d’art com ara Future Places in Porto; La supervivència a Wroclaw; Pol Widzenia [Field of View] a Torun; Inspiracje [InSpriations] a Szczecin) i en exposicions individuals i col · lectives. Així mateix forma part del duo Mammoth Ulthana, mostrant els seus projectes en el Centre d’Art Contemporani de Torun i al Centre d’Art Contemporani de Laznia de Gdansk.


Kriptonita aèria (Bru Noya)\nEls aeroports, a una certa edat, es converteixen en una autèntica odissea entre cues, caminades i esperes sovint interminables\n3 min. 20/11/2018 23:30\nHi ha moment en la vida en què, com un superheroi que ha quedat desproveït de poders, començo a ser conscient de la meva pròpia feblesa. La meva kriptonita, el taló d'Aquil·les de Superman, la trobo als aeroports. És allà on m'enfronto a les meves limitacions. Tots els aeroports em semblen iguals, intercanviables entre si. Són com grans centres comercials, asèptics, massa grans i sorollosos, on un pot trobar gairebé de tot i on sustentem el nostre capitalisme com mercenaris entregats a la mateixa causa. És paradoxal veure tanta gent diferent sota el mateix sostre d'alumini o de placoplatre. Però arribo a una edat en què pujar a un avió s'ha convertit per mi en una prova de 'Supervivientes'.\nHi ha el trajecte amb cotxe des d'Andorra o des de l'hotel en el centre de la ciutat a l'aeroport i una hora de cua dempeus per facturar. Després, el periple per passar els controls de seguretat, donant voltes com una sínia. Quan veig tanta gent em sento com en una d'aquelles rotondes asiàtiques amb dotze carrils: encara que ens sembli impossible hi ha mètode en la seva anarquia. I després apareixen els guardes de seguretat que et controlen fins a les celles i els que, en canvi, són més permissius que Jim Carrey a 'Mentiroso compulsivo'.\nSovint haig de passar per la humiliació de descalçar-me, de ser grapejat i esperar que la cinta em torni, les sabates, el cinturó, la jaqueta, el mòbil, les claus, mentre la meva maleta de cabina, oberta com un llibre, perd la seva castedat, la seva privacitat. I aquí és quan la intimitat s'esvaeix com bombolles de gasosa davant tants ulls desconeguts. Faig malabars per no perdre l'equilibri mentre aguanto amb força la targeta d'embarcament.\nSempre he admirat aquesta gent com George Clooney a 'Up in the air' que baixen de l'avió amb el vestit sense cap arruga, engominats i perfumats. Jo, en canvi, haig de fer esforços perquè no sembli que em desperto de la pitjor ressaca a Las Vegas versió 3: despentinat i totalment desorientat. Afronto moltes proves ja que després de superar, amb èxit, la de seguretat continuo el meu periple per la terminal, pujant i baixant escales fins trobar la porta d'embarcament. Ja porto més quilòmetres al damunt que el Dodge Fargo de Fontaneda que vol recuperar Velles Cases Andorranes. A la porta no hi ha 'finger' i em trobo anant per la pista entre tanques com una vaca bruna en el camí per ser vacunada contra la tuberculosi, la brucel·losi i la leucosi, o per ser marcada amb un ferro roent.\nVaig amb un teòric 'baix cost' perquè últimament és més car comprar un bitllet d'avió que invertir en 'bitcoins'. Entre que he sortit de casa o de l'hotel i soc a l'escala d'avió he fet més dies d'expedició que Tom Hardy a 'Dunquerque'. Tot i que m'he arribat a posar la tovallola pel damunt perquè hi cabés la bossa de platja a la maleta de cabina sempre me la confisquen, abans de pujar, per portar-la a la bodega de l'avió. Serà un mètode aleatori. O no. Però sempre em toca a mi.\nLa darrera vegada, i per acabar de completar la meva formació per participar a la següent Spartan Race, l'avió va aterrar a la terminal C de l'aeroport de Barcelona i la maleta va sortir per una cinta de la B. Vaig arribar a casa tan cansat com Odisseu després del seu periple de vint anys. A diferència d'ell amb Argos, però, a mi no em va reconèixer ni el gos.


14 maig 2021 21:47\nBono El president del Govern de Castella-La Manxa, José Bono, considera que l'exministra Loyola de Palacio tindrà un mandat com a comissària europea «marcat per la sospita de les subvencions al sector del lli». Bono declarà que De Palacio «tindrà problemes» i afegí que «ja veurem si no haurà de dimitir per haver consentit el que ha passat en el seu Ministeri».AFP.\nPinochet José María Stampa Braun i Fernando Escardó, advocats espanyols del general xilè Augusto Pinochet, es reuniran a Londres amb l'exdictador demà segons informà Escardó. Els lletrats partiran avui a les 20 hores des de Bilbao en un avió de la companyia British Airways, i tenen previst reunir-se amb Pinochet demà al matí, segons Escardó.E.P.\nFusió El conseller de la Presidència, Xavier Trias, no descartà ahir que el futur de la coalició Convergència i Unió (CIU) passi per una fusió entre CDC i UDC, encara que assegurà que «no seria un procés fàcil». Trias declarà que el balanç de la coalició és «molt bo» però volgué deixar clar que el més important és que hi hagi un clima de «cordialitat» entre ambdós partits. E.P.\nERC El diputat i vicesecretari general d'Esquerra Republicana de Catalunya (ERC), Josep Huguet, assegurà ahir que les úniques alternatives a la proposta d'ERC de crear un govern del PSC, CiU i ERC després de les pròximes eleccions catalanes són «el continuisme pur i dur de CiU, secundat pel PP, o la falsa alternança del canvi cosmètic que propugna Maragall, i per tant, l'opció de ERC és la més rupturista».E.P.\nGeneralitat La reunió del Consell Executiu de la Generalitat del pròxim dimarts, dia 24, «no ha d'aprovar la convocatòria de les eleccions de la tardor vinent. Això és una facultat exclusiva del president de la Generalitat, en què resno ha de dir el Consell», manifestà el conseller de Presidència, Xavier Trias.E.P.


Sant Carles de la Ràpita presenta el seu vídeo promocional i la nova web www.turismelarapita.com al SITC 2011 | Oficina Turisme Sant Carles La Rapita\n← La Ràpita participa a l’Assamblea Nacional de “Saborea España”\nLa Ràpita es promociona a Montpellier →\nSant Carles de la Ràpita presenta el seu vídeo promocional i la nova web www.turismelarapita.com al SITC 2011\nPublicat el 14 abril 2011 per Turisme La Ràpita\nSANT CARLES DE LA RÀPITA APOSTA PER LA PRODUCCIÓ CINEMATOGRÀFICA i LES NOVES TECNOLOGIES COM A RECLAM TURÍSTIC\nA través del curtmetratge “On la terra abraça el mar”, el municipi vol atreure el turisme actiu i familiar al Delta de l’Ebre\nTambé vol donarse a conèixer dintre del món online mitjançant una novedosa web www.turismelarapita.com i unes audioguies que ajuden al visitant a conèixer el municipi.\nA més, l’estació Nàutica de Sant Carles de la Ràpita – Delta de l’Ebre presenta el seu nou catàleg i les seves novetats per aquest 2011.\nPromoure el turisme de qualitat a través de les experiències i les emocions. Aquest és l’objectiu principal del nou curtmetratge “On la Terra Abraça el Mar” que ha impulsat Turisme de Sant Carles de la Ràpita. Aquest vídeo promocional es va presentar el dia 7 d’Abril a Barcelona, en el marc del Saló Internacional de Turisme de Catalunya 2011.\nEl film mostra les històries de diversos personatges que acudeixen a la població atrets per l’oferta en turisme familiar, actiu i de natura a la Badia dels Alfacs i el Delta de l’Ebre. El curtmetratge es pot visualitzar a la web www.dondelatierrabrazaelmar.com i s’utilitzarà per reforçar la presència de Sant Carles de la Ràpita als canals habituals de promoció turística: fires, congressos, espots de televisió, etc.\nTambé es va fer menció al nou portal turístic del que disposa Sant Carles de la Ràpita www.turismelarapita.com. Aquest fet dona a conèixer l’aposta que ha fet la Regidoria de turisme de Sant Carles de la Ràpita amb el turisme digital, el qual esta format per les següents accions:\n·\tPortal de turisme amb tots els continguts turístics en format digital\n·\tPortal de turisme adaptat als dispositius mòbils\n·\tPantalla tàctil interconnectada amb el portal web de turisme\n·\tAudioguia amb format web i iphone\n·\tGuia turística amb format iphone\n·\tZona blueetooth per descarregar la guia turística al mòbil amb format J2Me\nCal destacar, que el projecte d’Audioguia i Guia Turística amb Iphone és un projecte molt innovador a l’Estat Espanyol ja que a dia d’avui no coneixem cap ciutat que ho tingui disponible amb iniciativa pública.\nEn resum, la Regidoria de Turisme creu i aposta firmament amb aportar al mercat les necessitats actuals i futures que demana la nova Societat del Coneixement amb el sector turístic.\nAl mateix temps es va donar a conèixer el nou catàleg de l’estació Nàutica Sant Carles de la Ràpita – Delta de l’Ebre\nL’estació nàutica ofereix una barreja ideal de mar i muntanya i a més, és un punt estratègic per visitar el Delta i els seus voltants. Aquest 2011 comença la temporada en l’estació amb noves propostes per a tots els públics: les rutes muscleres, les rutes autoguiades amb barca o bé la pesca tradicional segons el mètode ancestral de pesca a mà, experiències úniques en les quals el visitant podrà deixar-se portar i gaudir de tota l’essència del Delta de l’Ebre.\nTambé es poden trobar, a l’estació nàutica de Sant Carles de la Ràpita – Delta de l’Ebre diverses activitats com poden ser: kitesurf, pesca esportiva i tradicional, windsurf, submarinisme, lloguer d’embarcacions, ski nàutic i jocs aquàtics, rutes per la Badia, amb la possibilitat de complementar l’estada amb altres activitats com el cicloturisme, hípica, rutes en 4X4 i quad, ecoturisme i observació d’aus, entre d’altres. www.enlarapita.com\nDiversos mitjans de comunicació es varen fer reso de la presentació molts d’aquest varen ser revistes com ara curt Ediciones, Vitur, Conexo, Meeting Market, Tus Destinos, votravia, Natura i Aventura, Muntanya, Vinos Restaurantes… entre altres.\nAquest fet ens dona a conèixer el gran interès vessat pels diferents mitjans de comunicació en les novetats presentades per la Regidoria de Turisme de Sant Carles de la Ràpita.\nCal destacar que la presencia de la Regidoria de Turisme a la Fira del STIC 2011 va ser molt profitosa, ja que per primer cop es va poder disposar d’un espai dedicat al món de les navieres, en el qual es varen dur a terme diverses reunions per a poder continuar amb el treball realitzat fins al moment per a promocionar l’arribada de petits creuers a la nostra població.\nAl mateix temps també es va tenir una reunió amb el director de promoció turística a Rússia per poder signar un acord de col·laboració, per poder rebre turisme Rus que desitgi realitzar activitats nàutiques i descobrir l’encant del nostre territori. Per a la coordinació de les activitats contem amb la col·laboració de l’Estació Nàutica Sant Carles de la Ràpita- Delta de l’Ebre.\nFinalment donar a conèixer que també es va mantenir reunió amb l’empresa Best Hotels, ja que es varen interessar amb l’oferta que presenta el nostre municipi.


L'hora de rearmar intel·lectualment la ciutadania\nAntoni Garrell i Guiu President d'HM Hospitales de Catalunya 04 de maig de 2021 05:25\nEls últims dies han estat plens de bones noticies quant a les vacunes covid-19 i el procés de vacunació s’ha accelerat. En l’horitzó, s'obre la llum de l’esperança que la guerra contra la pandèmia pot arribar al seu fi. El titànic esforç per evitar que la pandèmia acabés amb les llibertats de moviment i el requerit contacte entre els humans està donant fruits. Ara, de nou, com després de tota gran crisis, sorgeixen preguntes per les quals necessitem respostes. Mentre una gran part de la població desitja, de forma comprensible, tornar al punt de partida, tot oblidant que el nostre futur ve delimitat per la forma d’entomar els desafiaments i que les respostes donades a la pandèmia determinen ineludiblement l’esdevenidor. El passat, després de fets traumàtics com els originats per un pandèmia, mai torna, atès que per superar-la s’han adoptat decisions que condicionen el futur.\nSi analitzem la pandèmia de la grip espanyola de principis del segle passat, s’observa que va ser el detonant que es posés en marxa, amb determinació, la recerca de base científica per aïllar els virus i els bacteris, tot començant a destinar importants recursos a la recerca mèdica, iniciatives que permeten l’avenç posterior de la medicina i el sorgiment de les primeres vacunes. Aquesta resposta als desafiaments ha condicionat en positiu les següents dècades. De la mateixa manera, la pandèmia originada pel coronavirus SARS-CoV-2 ha obligat a mobilitzar enormes recursos tècnics, econòmics i científics. Amb rapidesa, s’han creat diverses vacunes i la tecnologia computacional i telemàtica ha arribat arreu canviant de forma accelerada la manera de relacionar-nos, treballar i produir. La pregunta ara no és només què passarà quan finalitzi l’angoixa produïda per l’atac del SARS-Cov-2; també cal preparar-se, de forma responsable, pels nous escenaris que s’obren, tot recordant el greu problema estructural que té la societat: el canvi climàtic.\n"És hora de desaprendre i aprendre de nou i d'aprendre, també, que cal aprendre de tot i al llarg de tota la vida"\nEn aquest context de desafiaments i requerides respostes, la setmana passada llegia l’especialista en empresa i innovació de base tecnològica Àurea Rodríguez, que afirmava (El futuro se llama METAVERSO) que vivim en un món de dues velocitats en què està sorgint un nou marc global. En aquest, els productes i serveis digitals, esperonats per la realitat augmentada, la virtualitat i el blockchain, revolucionen la producció en general i la indústria en particular. Noves formes de produir i consumir on els emergents NFTs arriben a l’art i a les marques de luxe. En el mateix escrit, recordava que Drucker afirmà que “la millor manera de predir el futur és creant-lo". Una crida en tota regla a no mirar cap a un altre costat i a desplegar iniciativa.\nNo hi ha dubtes que els temps postcovid comportaran grans canvis. La societat seguirà tecnificant-se i alhora caldrà fer-ho en un marc de desenvolupament sostenible. Dos fets que exigeixen transformar profundament la manera de pensar i actuar. És hora de desaprendre i aprendre de nou i d’aprendre, també, que cal aprendre de tot i al llarg de tota la vida. Són necessaris nous coneixements, noves habilitats i també noves actituds per entomar els nous reptes. Aspectes que obliguen a un esforç enorme en formació, formal i no formal, adreçada a tots els ciutadans. No sols cal pensar en els infants i joves, també cal actuar amb els treballadors en actiu, per poder seguir treballant, amb els aturats per dotar-los de noves capacitats, potenciant la seva ocupabilitat, i amb la gent més gran per deixar enrere els hàbits poc sostenibles interioritzats, tot evitant el creixement de l’escletxa digital. És hora de rearmar intel·lectualment la ciutadania; és hora de plans de formació intensius en el que comporta la digitalització social, la indústria i els serveis 4.0 i la sostenibilitat.\n"Cal una formació que potenciï també la capacitat d'aprenentatge permanent, la innovació i la curiositat, amb la finalitat de trencar un món a dues velocitats que porta a l'exclusió i la misèria de milions de persones"\nÉs hora d’una formació que assumeixi el valor de les humanitats, la ciència i la tecnologia, que s’impregni de que el creixement econòmic no pot comportar un augment de consum que posa contra les cordes el planeta i el futur de les properes generacions. Cal una formació que potenciï també la capacitat d’aprenentatge permanent, la innovació i la curiositat, amb la finalitat de trencar el món de dues velocitats que porta a l’exclusió i la misèria de milions de persones. En la societat del coneixement, esdevenen imprescindibles persones que sàpiguen prendre decisions informades, actuar amb responsabilitat, vetllar per la viabilitat econòmica i la sostenibilitat de les actuacions, tot potenciant una societat més competitiva i justa, assumint que les polítiques socials requereixen estratègies encaminades a generar creixement econòmic.\nAixí doncs, la nova etapa que afrontarem en els propers mesos i anys requerirà una profunda transformació de la nostra manera de pensar, de relacionar-nos, de treballar i actuar. Conseqüentment, l’educació, entesa també com a aprenentatge personal actiu, és essencial per aconseguir-ho. I en aquesta nova etapa hauria d’esdevenir un instrument cabdal per assolir els nous reptes que dibuixen una societat molt diferent per la qual hem d’estar preparats. Una formació indispensable per assegurar el benestar i el futur de les properes generacions. Els plans de formació bàsica, professional i universitària, les actuacions de formació continuada i les formacions ocupacionals s'han d'adaptar als reptes. Cal redefinir continguts i metodologies per fomentar aquelles actituds, aptituds, valors i competències encaminades a treure competitivitat a la ciència i la tecnologia, eliminar les barreres de gènere tot assegurant la generació de nous coneixements fent avançar la ciència i la tecnologia en un marc de creixement sostenible i inclusiu.